കൊറോണ ലക്ഷണങ്ങളെ തുടര്ന്ന് ആശങ്ക:പോലീസിന് ശബ്ദ സന്ദേശം അയച്ച് ദമ്ബതികള് ആത്മഹത്യ ചെയ്തു ബംഗളൂരു: കൊറോണയാണെന്ന സംശയത്തെ തുടര്ന്ന് കര്ണ്ണാടകയില് ദമ്ബതികള് ആത്മഹത്യ ചെയ്തു. നാല്പത്കാരനായ രമേഷ്,ഭാര്യ ഗുണ ആര് സുവര്ണ എന്നിവരാണ്ആത്മഹത്യ ചെയ്തത്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ സിറ്റി പോലീസ് കമ്മീഷണര്ക്ക് ശബ്ദസന്ദേശം അയച്ചശേഷമായിരുന്നു ആത്മഹത്യ. കര്ണ്ണാടകയിലെ ബൈക്കംപടി നഗരത്തിലാണ് സംഭവം. കഴിഞ്ഞ കുറച്ച് ദിവസങ്ങളിലായി ഇരുവരിലും കൊറോണ ലക്ഷണങ്ങള് പ്രകടമായിരുന്നു. ഇതില് ഏറെ ആശങ്കാകുലരായിരുന്നു ഇരുവരും. മാദ്ധ്യമങ്ങളില് കൊറോണ മഹാമാരിയെ കുറിച്ചുള്ള വാര്ത്തകള് ഏറെ അസ്വസ്ഥതയും ഉത്കണ്ഠയും സൃഷ്ടിച്ചു. ഇത് സഹിക്കാനാവാത്തതിനാല് ആത്മഹത്യ ചെയ്യുന്നുവെന്ന് സിറ്റി പോലീസ് കമ്മീഷണര്ക്കയച്ച ശബ്ദ സന്ദേശത്തില് പറയുന്നു. തിടുക്കത്തില് തീരുമാനങ്ങള് എടുക്കരുതെന്ന് പോലീസ് അഭ്യര്ത്ഥിച്ചിരുന്നുവെങ്കിലും നിരാശയായിരുന്നു ഫലം. ഉടനെ തന്നെ സമൂഹമാദ്ധ്യമങ്ങളില് ദമ്ബതികളെ കണ്ടെത്തി രക്ഷിക്കാന് സഹായിക്കണമെന്ന് പൊതു ജനത്തോട് പോലീസ് അഭ്യര്ത്ഥിച്ചിരുന്നു. പോലീസ് സ്ഥലത്ത് എത്തിയപ്പോഴേക്കും മരണം സംഭവിച്ചിരുന്നു. അടുത്തിടെ ദമ്ബതിമാരുടെ കുട്ടി ജനിച്ച് രണ്ടാഴ്ച തികയും മുമ്ബേ മരിച്ചിരുന്നു. ഇതില് ഏറെ ദു:ഖിതരായിരുന്നു ഇരുവരും. ഇതും ആത്മഹത്യയിലേക്ക് നയിക്കാനുള്ള കാരണമായതായി കരുതുന്നു. സംഭവത്തില് പോലീസ് കേസെടുത്ത് അന്വേഷണം ആരംഭിച്ചു.